ລາວ​ເຊື່ອ​​ວ່າ ​ຈະ​ສາມາດ ​ບັນລຸ​ເປົ້າ​ໝາຍການພັດທະນາ ດ້ານສາທາລະນະສຸກ ຂອງ MDG ໄດ້
ລາວ​ເຊື່ອ​​ວ່າ​ຕົນຈະ​ສາມາດ​ບັນລຸ​ເປົ້າໝາຍ ​ສະຫັດ​ສະ​ວັດ​ການ​ພັດທະນາ ດ້ານ​ສຸຂະພາບ​ອະນາ​ໄມ ຂອງ​ປະຊາຊົນ​ໄດ້​ຕາມ​ເປົ້າໝາຍ​ໃນ​ປີ 2015.
ລັດຖະມົນຕີລາວເຊື່ອໝັ້ນວ່າ ຈະສາມາດບັນລຸ ເປົ້າໝາຍສະຫັດສະວັດ ການພັດທະນາ ດ້ານສຸຂະພາບອະນາໄມ ໄດ້ຕາມເປົ້າໝາຍທີ່ວາງໄວ້ ໃນປີ 2015 ທ່ານເອກສະຫວ່າງ ວົງວິຈິດ ລັດຖະມົນຕີວ່າການກະຊວງສາ ທາລະນະສຸກ ໄດ້ຖະ ແຫຼງຢືນຢັນຕໍ່ກອງປະຊຸມວ່າດ້ວຍການ ພັດທະນາດ້ານສາທາລະນະສຸກໃນພູມິພາກເອເຊຍ-ປາຊິຟິກ ຊຶ່ງຈະຈັດຂຶ້ນໂດຍອົງການອະນາໄມໂລກ (WHO) ຮ່ວມກັບ ລັດຖະບານອິນໂດເນເຊຍ ເມື່ອບໍ່ດົນມານີ້ ຢູ່ກຸງຈາກາຕ້າວ່າ ການປຸກລະດົມເພື່ອກັນພະຍາດຕິດຕໍ່ຕ່າງໆຢູ່ໃນລາວໄດ້ຮັບ ຜົນສໍາເລັດເປັນຢ່າງດີ ໂດຍສະເພາະແມ່ນການປ້ອງກັນພະ ຍາດຕິດຕໍ່ໃນແມ່ແລະເດັກນັ້ນຖືເປັນພາກສ່ວນທີ່ລັດຖະບານ ລາວໄດ້ໃຫ້ ຄວາມສໍາຄັນເປັນບຸລິມະສິດມາໂດຍຕະຫຼອດ ຊຶ່ງຈະເຫັນໄດ້ຈາກກໍລະນີຂອງການປຸກລະດົມເພື່ອປ້ອງກັນ ພະຍາດໝາກແດງ (Measles) ໃນໄລຍະຈາກປີ 2009- 2011 ທ່ີ່ຜ່ານມານັ້ນ ກໍເຮັດໃຫ້ສາມາດປ້ອງກັນພະຍາດດັ່ງ ກ່າວນີ້ໄດ້ ເຖິງ 97% ຂອງເດັກນ້ອຍທີ່ມີອາຍຸແຕ່ 9 ເດືອນ ເຖິງ 15 ປີ ທີ່ມີຢູ່ເກືອບ 3 ລ້ານຄົນໃນທົ່ວປະເທດ ພ້ອມກັນ ນີ້ ການທີ່ລັດຖະບານລາວຍັງໄດ້ໃຫ້ບຸລິມະສິດກັບດ້ານການ ອຶດຫິວ ການຫລຸດອັດຕາການເສຍຊີວິດຂອງແມ່ແລະເດັກ ການພັດທະນາປັບປຸງບໍລິການດ້ານສຸຂະພາບອະນາໄມຂອງ ແມ່ຍິງ ແລະການເສີມສ້າງສະພາບແວດລ້ອມທີ່ດີໃຫ້ກັບແມ່ ແລະເດັກດ້ວຍນັ້ນ ກໍເຮັດໃຫ້ລັດຖະບານລາວມີຄວາມໝັ້ນ ໃຈວ່າ ຈະສາມາດບັນລຸເປົ້າໝາຍສະຫັດສະວັດການພັດທະ ນາ (MDG) ດ້ານສຸຂະພາບອະນາໄມໄດ້ໃນປີ 2015 ຢ່າງ ແນ່ນອນ ແຕ່ຢ່າງໃດກໍຕາມ ອົງການສະຫະປະຊາຊາດເພື່ອການພັດທະ ນາ (UNDP) ສໍານັກ ງານປະຈໍາປະເທດລາວ ກໍໄດ້ຖະແຫຼງຢືນ ຢັນກ່ອນໜ້ານີ້ວ່າ ການທີ່ລາວຈະຫລຸດພົ້ນຈາກສະພາບດ້ອຍ ພັດທະນາໄດ້ຢ່າງແທ້ຈິງນັ້ນ ກໍມີຄວາມຈໍາເປັນຢ່າງຍິ່ງທີ່ທາງ ການລາວຈະຕ້ອງປະຕິບັດໃຫ້ໄດ້ 2 ໃນ 3 ເງື່ອນໄຂທີ່ສໍາຄັນ ເງື່ອນໄຂທີ່ນຶ່ງກໍແມ່ນການບັນລຸເປົ້າໝາຍກ່ຽວກັບລາຍໄດ້ປະຊາ ຊາດ (GNI) ໂດຍສໍາລັບລາວນັ້ນ ກໍຈະຕ້ອງມີລາຍໄດ້ປະຊາຊາດ ທີ່ສາມາດຄິດສະເລ່ຍເປັນລາຍ ໄດ້ຂັ້ນຕໍ່າຂອງປະຊາກອນລາວ ໄດ້ບໍ່ຫລຸດ 1,190 ໂດລາ ຕໍ່ຄົນສໍາລັບໃນທ້າຍປີ 2012 ແລະຈະຕ້ອງເພິ່ມຂຶ້ນທຸກປີດ້ວຍ ສ່ວນເງື່ອນໄຂທີ່ສອງ ກໍຄືດັດຊະນີວັດຄຸນນະພາບຊີວິດການເປັນຢູ່ຂອງປະຊາຊົນ ເຊັ່ນລະ ດັບການສຶກສາ ອັດຕາສະເລ່ຍການຮູ້ໜັງສືຂອງປະຊາຊົນ ການໄດ້ຮັບການບໍລິການດ້ານສຸຂະພາບອະນາໄມ ອັດຕາການເສຍຊີວິດຂອງເດັກນ້ອຍ ແລະແມ່ນຍິງທີ່ຕັ້ງທ້ອງ ແລະ ອັດຕາສະເລ່ຍ ການໄດ້ຮັບສານອາຫານຂອງເດັກນ້ອຍຢ່າງຄົບຖ້ວນເປັນຕົ້ນ ຊຶ່ງທັງໝົດນີ້ກໍຈະຕ້ອງປະຕິບັດໃຫ້ໄດ້ຕາມເກນຂອງສະຫະປະຊາຊາດ ສໍາລັບເງື່ອນໄຂທີສາມ ກໍຄືຄວາມເຂັ້ມແຂງຂອງລະບົບເສດຖະກິດມະຫະພາກ ທີ່ຈະຕ້ອງ ມີການຂະຫຍາຍຕົວເພີ່ມຂຶ້ນຢ່າງຕໍ່ເນື່ອງແລະມີຄວາມອາດສາມາດທີ່ຈະຕ້ານທານກັບບັນ ຫາ ຫຼືຜົນກະທົບຕ່າງໆໄດ້ຢ່າງຄັກແນ່ ຕົວຢ່າງກໍຄື ຜົນກະທົບຈາກໄພພິບັດທໍາມະຊາດ ຫຼື ບັນຫາວິກິດການທາງການເງິນຈາກພາຍນອກປະເທດເປັນຕົ້ນ ແຕ່ຢ່າງໃດກໍຕາມ ໂດຍພິຈາລະນາຈາກຜົນຂອງການປະຕິບັດ ຈັດຕັ້ງຂອງທາງການລາວໃນໄລຍະນັບຈາກປີ 1996 ເປັນຕົ້ນ ມາ ກໍເຮັດໃຫ້ຜູ້ຕາງໜ້າຂອງ UNDP ເຊື່ອໝັ້ນວ່າ ທາງການ ລາວມີຄວາມອາດສາມາດທີ່ຈະພັດທະນາປະເທດໃຫ້ຫລຸດພົ້ນ ຈາກສະພາບດ້ອຍພັດທະນາໄດ້ໂດຍພື້ນຖານໃນປີ 2018 ແລະ ຫຼັງຈາກນັ້ນ ກໍຈະຕ້ອງໃຊ້ເວລາອີກ 3 ປີ ເພື່ອກ້າວໄປສູ່ການ ຫລຸດພົ້ນຈາກສະພາບດ້ອຍພັດທະນາ ຢ່າງແທ້ຈິງ ທາງດ້ານທ່ານ ທອງສິງ ທໍາມະວົງ ນາຍົກລັດຖະມົນຕີ ກໍຍອມຮັບວ່າບໍ່ແມ່ນເລຶ່ອງ ທີ່ງ່າຍໆ ທີ່ຈະສາມາດບັນລຸເປົ້າໝາຍດັ່ງກ່າວໄດ້ຢ່າງແທ້ຈິງ ດັ່ງທີ່ທ່ານໄດ້ໃຫ້ການ ເນັ້ນຢໍ້າວ່າ: ແຕ່ຢ່າງໃດກໍຕາມ ມະຕິກອງປະຊຸມໃຫຍ່ຄັ້ງທີ 9 ຂອງພັກປະຊາຊົນປະຕິວັດລາວ ກໍໄດ້ວາງ ເປົ້າໝາຍທີ່ຈະພັດທະນາເສດຖະກິດໃນໄລຍະຈາກປີ 2011-2015 ໃຫ້ຂະຫຍາຍຕົວໃນ ອັດຕາສະເລ່ຍບໍ່ຫລຸດ 8% ຕໍ່ປີ ຊຶ່ງຈະເຮັດໃຫ້ອັດຕາຄວາມທຸກຈົນຂອງປະຊາຊົນລາວຫລຸດ ລົງເຫຼືອບໍ່ເກີນ 10% ຂອງປະຊາກອທັງໝົດໃນປີ 2015 ເພື່ອກ້າວໄປສູ່ການຫລຸດພົ້ນຈາກ ສະພາບດ້ອຍພັດທະນາໃນປີ 2020 ຕາມລໍາດັບ